Twee in padblokkade vasgetrek vir dwelmsArgieffoto: https://pixabay.com Twee mans is dié naweek in twee onderskeie voorvalle in Stilfontein in hegtenis geneem vir die besit van dwelms. Lt. kol. Amanda Funani, woordvoerder van die polisie, het gesê ŉ 29-jarige man is vasgetrek toe die taxi waarin hy gereis het deursoek is in ŉ padblokkade op dié dorp. “Die polisie het beslag gelê op cat met ŉ beraamde straatwaarde van R122 800,” het Funani gesê. ŉ 36-jarige man is later vasgetrek toe die polisie cat in sy motor aangetref het. Die beraamde straatwaarde van dié vonds is sowat R42 800. Albei mans sal Maandag in die Stilfontein-landdroshof verskyn op aanklag van die besit van dwelms.